Sidhat jepang ("Anguilla japonica") inggih punika jinising sidhat saking familia Anguillidae ingkang kapanggihaken wonten ing Jepang, Koréa, Vietnam, Laut Cina Wétan lan Filipina lèr. Kados sidhat sanèsipun, sidhat Jepang punika ulam katadromus ingkang nelasaken sapérangan gesangipun wonten ing toya ingkang tawar lan toya segara. Ekologi sidhat spésies punika taksih dèrèng dipunmangertosi kanthi cetha. Dumugi ing taun 2006, papan kanggé ngendog sidhat jinis punika babar blas boten dipunmangertosi.